Merseyside derby

Merseyside derbyPrvý zápas13. október 1894KlubyEverton, Liverpool FCCelkový počet zápasov246Najviac víťazstievLiverpool (100)Počet výhierEverton: 68
Remíza: 78

Liverpool: 100Najvyššia výhraLiverpool 6:0 Everton (1935)Najviac gólovIan Rush (25 gólov)
Merseyside derby (či Liverpoolske derby) je názov pre stretnutie futbalových klubov Liverpool FC a Everton FC z mesta Liverpool, kde oba kluby sídlia. Derby je pomenované podľa grófstva Merseyside. Jedná sa o najdlhšie prebiehajúce derby v najvyššej anglickej futbalovej lige, ktoré sa hrá už nepretržite od sezóny 1962/1963.

 História 
Everton FC bol založený roku 1878 a počas rokov 18841891 hrával svoje domáce zápasy na štadióne Anfield. V raných dobách klubu prebiehal spor medzi predsedom klubu Johnom Houldingom a niekoľkými ďalšími členmi predstavenstva klubu. Spor bol ukončený roku 1892, kedy členovia predstavenstva Evertonu ukončili spoluprácu s Houldingom, opustili Anfield a odišli do nového štadióna do Goodison Parku. Houldingovi ostal prázdny Anfield, na ktorom nemal kto hrať a tak si vytvoril nový klub s názvom Liverpool FC.

Toto derby bolo tiež označované ako „priateľské derby“, kvôli veľkému počtu priaznivcov oboch tímov z mnohých rodín v meste a nízkemu násiliu medzi oboma skupinami fanúšikov. Finále EFL Cupu v roku 1984 sa prezývalo „priateľské finále“, pretože fanúšikovia oboch celkov spoločne skandovali „Merseyside“. Finále FA Cupu v roku 1986 vyzeralo podobne. Od polovice 80. rokov 20. storočia sa rivalita medzi tímami na ihrisku aj mimo neho zvýšila a od vzniku Premier League v roku 1992 bolo vo vzájomných zápasoch týchto klubov rozdaných viac červených kariet, než v ktoromkoľvek inom futbalovom derby v ére Premier League.

Štadióny oboch klubov sú od seba vzdialené len necelý 1 kilometer. Medzi nimi sa rozprestiera Stanley Park.

 Štatistiky derby 
K  3. aprílu 2025
Súťaž Odohraných zápasov Výhry Liverpoolu Remízy Výhry Evertonu Góly
Liverpoolu Góly
Evertonu Football League First Division 146 54 44 48 203 181 Premier League 66 29 26 11 91 57 FA Cup 25 12 6 7 40 28 Football League/EFL Cup 4 2 1 1 2 1 FA Charity/Community Shield 3 1 1 1 2 2 Football League Super Cup 2 2 0 0 7 2 Celkom 246 100 78 68 345 271

 Rekordy 
Toto derby je zodpovedné za množstvo rekordov vo všetkých derby zápasoch, najmä preto, že sa oň bojovalo pri mnohých príležitostiach:

 Najdlhšiu sériu derby bez prehry vo všetkých súťažiach má Liverpool, pričom Everton v rokoch 2011 až 2020 nedokázal vyhrať v 23 po sebe idúcich zápasoch. Táto séria je zároveň najdlhšou takouto sériou, akú mal Liverpool proti akémukoľvek súperovi v klubovej histórii.
 Najdlhšiu sériu derby bez prehry v domácich zápasoch má Liverpool, pričom Everton v rokoch 2000 až 2020 nedokázal vyhrať v lige (plus dva pohárové zápasy) počas 22 zápasov.
 Najdlhšiu sériu derby bez prehry v zápasoch vonku má Everton so 16-zápasovou sériou na Anfielde v rokoch 1899 až 1920, ktorá zahŕňala desať víťazstiev.
 Najdlhšia neprerušená víťazná séria doma patrí Liverpoolu s piatimi víťazstvami medzi sezónami 1932–33 a 1936–37.
 Najdlhšia neprerušený víťazná séria vonku patrí Evertonu, ktorý vyhral sedem po sebe idúcich zápasov na Anfielde medzi sezónami 1908–09 a 1914–15.
 Nedávne zápasy boli poznačené vylúčeniami a derby zaznamenalo 23 červených kariet v Premier League, čo je najvyšší počet zo všetkých stretnutí medzi klubmi v celej lige. Bývalý kapitán Liverpoolu Steven Gerrard a bývalý kapitán Evertonu Phil Neville videli v derby dvakrát červenú.

náhľad|Merseyside derby (2006)
Nasledovné rekordy sa týkajú len Merseyside derby

 Rekordné domáce víťazstvo v ligovom zápase je 6:0, ktoré Liverpool zaznamenal na Anfielde v sezóne 1935-36.
 Rekordné víťazstvo vonku v ligovom zápase je 5:0, zaznamenal ho Everton na Anfielde v sezóne 1914-15 a Liverpool v Goodison Parku v sezóne 1982-83.
 Zápas s najvyšším počtom gólov(11) sa udial v sezóne 1932-33 keď Liverpool vyhral 7:4 na Anfielde 
 Neville Southall z Evertonu drží rekord v počte zápasov v derby, so 41 zápasmi vo všetkých súťažiach.
 Ian Rush z Liverpoolu má s 25 gólmi najviac gólov v derby, čím prekonal dlhoročný rekord Dixieho Deana z Evertonu.
 William C. Cuff z Evertonu drží rekord v počte víťazstiev ako tréner so 16 výhrami nad Liverpoolom v rokoch 1901 až 1918
 Tom Watson z Liverpoolu drží rekord v počte prehier ako tréner s 21 porážkami nad Evertonom v rokoch 1896 až 1915
 Rekordná návštevnosť: 78 599 v Goodison Parku, 18. septembra 1948 (prvá divízia)
 Najnižšia návštevnosť: 18 000 na Anfielde, 19. januára 1901 (prvá divízia) (nezahŕňa zápasy hrané za zatvorenými dverami z dôvodu pandémie COVID-19)

 Najlepší strelci 
NarodnosťHráčKlubLigaFA CupEFL CupCommunity 
ShieldScreen
SportCelkovo
gólovSezónyIan RushLiverpool135115251980–1987
1988–1996Dixie DeanEverton181191925–1937Alex "Sandy" YoungEverton93121901–1911Steven GerrardLiverpool91101998–2015Harry ChambersLiverpool881915–1928Jimmy SettleEverton81899–1908Jack ParkinsonLiverpool621903–1914Peter BeardsleyLiverpool / Everton4/12/071987–1991 (L)
1991–1993 (E)Graeme SharpEverton4211980–1991

 Najviac zápasov 
NárodnosťHráčKlubPočet zápasovRokyPoziciaNeville SouthallEverton411981–1998BIan RushLiverpool361980–1987
1988–1996ÚBruce GrobbelaarLiverpool341980–1994BAlan HansenLiverpool331977–1990OKevin RatcliffeEverton321980–1992O

 Zápasy na neutrálnom ihrisku 
DátumSúťažŠtadiónVýsledokPočet divákov31. marec 1906FA Cup SemifináleVilla ParkEverton 2–0 Liverpool37,00025. marec 1950FA Cup SemifináleMaine RoadLiverpool 2–0 Everton72,00027. marec 1971FA Cup SemifináleOld TraffordEverton 1–2 Liverpool62,14423. apríl 1977FA Cup SemifináleMaine RoadEverton 2–2 Liverpool56,63727. apríl 1977FA Cup Semifinále replayMaine RoadEverton 0–3 Liverpool56,57925. marec 1984EFL Cup FináleWembleyEverton 0–0 Liverpool100,00028. marec1984EFL Cup FináleMaine RoadEverton 0–1 Liverpool52,0898. august 1984FA Charity ShieldWembleyEverton 1–0 Liverpool100,00010. máj 1986FA Cup FináleWembleyLiverpool 3–1 Everton98,00016. august 1986FA Charity ShieldWembleyEverton 1–1 Liverpool88,23120. máj 1989FA Cup FináleWembleyLiverpool 3–2 Everton pp.82,80014. apríl 2012FA Cup SemifináleWembleyEverton 1–2 Liverpool87,231

 Referencie 

 Zdroj 

Kategória:Everton FC
Kategória:Liverpool FC
Kategória:Šport v Liverpoole
Kategória:Futbalové derby